
DECLARATIO DE EUTHANASIA 


Tura et bona quae humanae personae inhaerent. magnum 
obtinent momentum in quaestionibus quae apud nostrae aetatis 
homines agitantur. Ad rem quod attinet, Concilium Oecume- 
nicum Vaticanum II praecellentem personae humanae digni- 
tatem, peculiarique modo ius ipsius ad vitam, sollemniter 
confirmavit. Quapropter idem Concilium denuntiavit crimina 
contra vitam, quorum in numero ponuntur « cuiusvis generis 
homicidia, genocidia, abortus, euthanasia et ipsum voluntarium 
suicidium » (Constitutio pastotalis Gaudium et Spes, n. 27). 

Recentiore tempore S. Congregatio pro Doctrina Fidei in 
omnium Christifidelium mentem doctrinam de abortu procu- 
rato revocavit.' Nune vero eadem 8. Congregatio opportunum 
ducit Ecclesiae doctrinam de euthanasia proponere. 

Verum quidem est, hoc in doctrinae campo, ultimos Ponti- 
fices * principia exposuisse, quae vim suam integre servant; at 


’ Declaratio de abortu procurato, die 18 novembris 1974, AAS 66 (1974), pp. 730-747. 

? Pii XII Allocutio ad Delegatos Unionis Internationalis Sodalitatum mulierum 
catholicarum, die 11 septembris 1947, AAS 39 (1947), p. 483. Allocutio ad membra Unio- 
nis Catholicae Italicae inter obstetrices, die 29 octobris 1951, AAS 43 (1951), pp. 8385-854. 
Allocutio ad membra Consilii Internationalis inquisitionis de medicina exercenda in- 
ter milites, die 19 octobris 1958, AAS 45 (1958), pp. 744-754. Allocutio ad participantes 
XI Congressum Societatis Italicae de anaesthesiologia, die 24 februarii 1957, AAS 49 
(1957), p. 146. Cfr. etiam Allocutio circa quaestionem de «reanimatione », die 24 no- 
vembris 1957, AAS 49 (1957), pp. 1027-1033. Pauli VI Allocutio ad membra Consilii 


medicae artis progressus effecerunt ut in quaestione de eutha- 
nasia hisce ultimis annis novi aspectus in medium proferren- 
tur; qui quidem aspectus postulant ut novis dilucidationibus 
proponantur, ad ethicas normas quod attinet. 

In hominum societate, quae hodie est, cum saepe in diseri- 
men vocentur ipsa fundamentalia vitae humanae bona, fit ut 
mutatio civilis culturae vim habeat in ipsam rationem mortem 
et dolorem aestimandi; animadvertendum etiam est auctam 
esse medicae artis virtutem sanandi vitamque prorogandi qui- 
busdam datis condicionibus, quae quidem interdum nonnullas 
de re morali quaestiones gignunt. Itaque homines, qui in tali 
rerum statu versantur, anxii sibi interrogationes ponunt de 
extremae senectutis et mortis significatione. Ac proinde_ con- 
sentaneum est, ut iidem quaestionem sibi ponant an ius ha- 
beant sibi vel suis procurandi « dulcem mortem », quae bre- 
viores dolores reddere possit, quaeque ipsis videtur hominis 
dignitati magis respondere. 

Qua de re plures Conferentiae Episcopales Sacrae Congre- 
gationi pro Doctrina Fidei quaestiones proposuerunt. Nunc 
autem haec Sacra Congregatio, postquam circa varios eutha- 
nasiae aspectus peritorum sententiam iam quaesivit, in animo 
habet hac Declaratione episcoporum petitionibus respondere, 
quo ipsi facilius fideles sibi creditos recte docere possint, idque 
habeant unde ad gravissimam hance causam publicae rei mo- 
deratoribus considerationis elementa praebeant. 

Argumenta hoc in documento proposita ad eos in primis 
Spectant, qui fidem et spem suam reponunt in Christo, e cuius 
vita, morte et resurrectione christianorum vita ac mors prae- 
sertim novam significationem acceperunt, iuxta S. Pauli verba: 
« Sive enim vivimus, Domino vivimus, sive morimur, Domino 


Specialis Nationum Unitarum versantis in 
AAS 66 (1974), p. 346. Ioannis 
rum Americae Septentrionalis 


quaestione «Apartheid», die 22 maii 1974, 
Fault II Allocutio ad Episcopos Statuum Foederato- 
» die 5 octobris 1979, AAS 71 (1979), p.. 1225. 


morimur. Sive ergo vivimus sive morimur, Domini sumus » 
(Rom 14, 8; ef. Phil 1, 20). 

Ad eos autem quod attinet, qui alias religiones profitentur, 
horum plerique nobiscum in id profecto consentient, quod sci- 
licet fides in Deum Creatorem, Providentem et vitae Dominum 
— sl quidem eam ipsi participent — unicuique personae hu- 
manae praecellentem dignitatem tribuit, elusque reverentiam 
tuetur. 

Sperandum est hance Declarationem consensum adipisci pos- 
se etiam hominum bonae voluntatis, qui etsi philosophicae doc- 
trinae vel ideologiae diversitate inter se discrepant, nihilo- 
minus de iuribus personae humanae vivam conscientiam fe- 
runt. Haec ipsa iura, alioquin, recentiorum annorum decursu, 
Saepe proclamata sunt per declarationes Conventuum Inter- 
nationalium;* cum autem hic agatur de iuribus fundamenta- 
libus cuiusvis humanae personae propriis, patet fas non esse 
-argumentis inniti ductis a pluralismo politico vel a libertate 
religiosa, ut eorundem iurium vis universalis denegetur. 


I 
VITAE HUMANAE VALOR 


Vita humana est fundamentum omnium bonorum itemque 
hecessarius fons et condicio cuiusvis activitatis humanae nec- 
non consortionis socialis. Quod si maxima pars hominum vi- 
tam aestimant rem sacram esse, et fatentur neminem. eadem 
libere uti posse, christifideles tamen in ea quiddam praestan- 
tius cernere valent, donum scilicet amoris Dei, quod conser- 
vare fructuosumque reddere debent. Qua ex altera conside- 


ratione haec consectaria sequuntur: 


’ Attendatur peculiari modo ad Admonitionem 779 (1976) de iuribus aegrotorum 
et morientium, quae acceptata fuit a Coetu Deputatorum Consilii Europae, in XXVII 
sessione ordinaria. Cfr. SIPECA, n. 1, mense martio 1977, pp. 14-15. 


1. Nemini attentare licet vitam alicuius hominis ino- 
centis, quin sese opponat amori Dei erga ipsum, quin funda- 
mentale ius violet, quod nec amitti nec alienari potest, ac proi- 


shes ; ‘ 
de quin summae gravitatis crimen committat. 


2. Omnis homo vitam secundum Dei consilium agere de- 
bet. Ea ipsi committitur tamquam bonum quod iam hisce in 
terris fructus facere oportet, sed cuius plena et absoluta perfec- 
tio in aeterna vita exspectanda erit. 


3. Voluntaria mors igitur, seu suicidium, pariter ac ho- 
micidium nefas est; talis enim hominis actio habenda est relec- 
tlo supremae Dei potestatis elusque amoris consilii. Suicidium, 
praeterea, saepe est etiam recusatio amoris erga seipsum, nega- 
tio naturalis instinctus vivendi, fuga a iustitiae et caritatis offi- 
ciis quae debentur sive proximis, sive variis communitatibus, 
Sive consortioni hominum universae — quamvis interdum, ut 
omnes norunt, animi status contingant quae culpam minuere 
aut etiam plene auferre possint. 

A suicidio tamen plane distinguendum est illud vitae sa- 
crificium, quo quis ob excelsam causam — cuiusmodi est Dei 
honor, salus animarum, vel servitium pro fratribus — vitam 
suam profundit aut in discrimen adducit (cf. Jo 15, 14). 


iL 
EUTHANASIA 


Ut autem quaestio de euthanasia rite tractetur, expedit in 
primis vocabulorum significationem accurate explicare. 

Etymologia spectata, euthanasia apud antiquos placidam 
mortem significabat acerbis doloribus vacuam. Hodie amplius 


4 . 2 “ . 
Hic pine praetermittuntur quaestiones de poena mortis et de bello 
; f 
stulant ut aliae fiant peculiares considerationes, quae huius 
extraneae sunt. 


quae po- 
Declarationis argumento 


non attenditur ad hane originariam vocis significationem, sed 
potius ad quendam medicae artis interventum, quo dolores 
infirmitatis vel Supremi vitae agonis imminuuntur, interdum 
etiam cum periculo vitam praemature auferendi. Denique 
hoe verbum strictiore sensu accipitur, ita ut eius vis et notio sit: 
mortem inferre miserationis causa, eo quidem proposito, ut 
extremi dolores radicitus to!lantur, vel ut pueris abnormibus, 
aegrotis insanabilibus aut mente captis evitetur infelicis vitae 
prorogatio, fortasse ad plures annos, quae nimium grave onus 
familiis vel societati imponere possit. 

Necessarium igitur est ut plane pateat, quae notio huic voci 
in praesenti documento tribuatur, 

Nomine euthanasiae significatur actio vel omissio quae suap- 
te natura vel consilio mentis mortem affert, ut hoc modo omnis 
dolor removeatur. Euthanasia igitur in voluntatis proposito et 
in procedendi rationibus, quae adhibentur, continetur. 

Jamvero, denuo firmiter declarandum est neminem nihil. 
que ullo modo sinere posse ut vivens humanum innocens occi- 
datur, sive sit fetus vel embryon, sive infans vel adultus, 
Sive senex, sive morbo insanabili affectus, sive in mortis 
agone constitutus. Praeterea nemini licet mortiferam hanc 
actionem petere sibi aut alii, qui sit ipsius responsabilitati 
commissus, immo in eadem ne consentire quidem potest expli- 
cite vel implicite. Nec auctoritas ulla potest eam legitime iniun- 
gere vel permittere. Agitur enim de legis divinae violatione, de 
offensione dignitatis personae humanae, de crimine contra vi- 
tam, de facinore in hominum genus. 

Fieri potest ut ob diuturnos ac vix tolerandos dolores, ob 
rationes in animi affectibus innixas, vel ob alterius generis cau- 
sas, aliqui ad persuasionem adducantur se legitime posse mor- 
tem sibi petere aut aliis afferre. Quamquam hisce in casibus 
hominis culpa imminui aut omnino deesse potest, nihilominus 
error iudicii in quem conscientia, bona fide fortasse, incidit, 


naturam huius actus mortiferi non mutat, qui per se repudian- 
dus semper erit. Gravissime aegrotantium implorationes, quan- 
doque mortem invocantium, haud intelligendae sunt quasi ve- 
ram euthanasiae voluntatem significent; etenim fere semper 
agitur de anxiis invocationibus auxilii et amoris. Praeter medi- 
cas curas, id quo aegrotus indiget, est amor, est fervidus animi 
affectus humanus et supernaturalis, quo proximi omnes, pa- 
rentes et filii, medici et aegrotorum ministri eum complecti 


possunt ac debent. 


Lay: 


DOLORIS SIGNIFICATIO APUD CHRISTIANOS 
ET ANALGESICORUM REMEDIORUM USUS 


Non semper mors advenit in miserabilibus condicionibus 
post vix tolerandorum dolorum cruciatum. Neque necesse est 
ut casus omnino singulares prae oculis habeamus. Plura enim 
eaque concordia testimonia opinari iubent naturam ipsam con- 
suluisse, ut leviores redderentur separationes illae in morte 
faciendae, quae si homini acciderent optima utenti valetudine, 
acerbae praeter modum ipsi evaderent. Quo fit ut morbi diu- 
turnitas, provecta senectus, solitudinis ac derelictionis status 
eiusmodi inducant psychologicas condiciones, quae acceptio- 
nem mortis faciliorem efficiant. } 

Nihilominus fatendum est mortem, quam saepe acerbi diu- 
turnique dolores praecedunt aut comitantur, eventum exstare, 
qui naturaliter hominis animum angore afficit. 

Corporis dolor certe condicionis humanae pars est, quae 
vitari non potest; ratione biologica spectata, is monitum prae-— 
bet, cuius utilitas est indubia: at, cum psychologicam hominis 
vitam attingat, eius vis saepe biologicam utilitatem superat 
atque adeo augere potest, ut optabilis sit eius amotio, quoquo 
pacto obtinenda. 


Secundum christianam doctrinam, tamen, dolor praesertim 
in extremis vitae momentis, proprium obtinet locum in sal- 
vifico Dei consilio: is enim est participatio passionis Christi 
et coniunctio cum redemptionis sacrificio, quod Ipse obtulit 
voluntati Patris obtemperans. Quare mirum non est si christia- 
ni quidam cupiunt modice uti anaestheticis medicamentis, ita 
ut partem saltem dolorum suorum voluntarie assumentes, per 
€0s8 conscio modo cum doloribus Christi cruci affixl sese con- 
lungere valeant (cf. Mt 27, 34). Nihilominus a prudentia alie- 
hum est heroicam quandam agendi rationem tanquam gene- 
ralem normam imponere, E contrario humana et christiana 
prudentia pro pluribus aegrotis suadet usum eorum medica- 
mentorum quae apta sint ad leniendum vel auferendum dolo- 
rem, etiamsi inde, ut secundarii effectus, torpor et imminuta 
animi conscientia consequantur. 

Quod autem ad eos attinet quibus deest facultas sensa sua 
exprimendi, recte praesumi potest ipsos velle haec doloris leni- 
Menta sumere, eademque sibi ministrari secundum medico- 
rum consilia. 

At intensivus analgesicorum remediorum usus difficulta- 
tibus non caret, quia ad eorum efficaciam servandam, ob assue- 
tudinis phaenomenon, communiter portio sumenda augeri de- 
bet. Iuvat hic commemorare quandam Pii XII declarationem, 
quae adhuc integram vim suam retinet. Medicorum coetui, qui 
hance quaestionem proposuerant: « Doloris et conscientiae su- 
blatio ope narcoticorum medicamentorum [...] iuxta religionem 
et disciplinae moralis normas potestne permitti medico et 
aegroto (etlamsi mors immineat atque horum medicamento- 
rum usus praevideatur breviaturus esse vitam)?», Pontifex 
respondit: « Si alia subsidia desunt, et si in hisce rerum adiunc- 
tis id minime impedit quominus alia religiosa et moralia officia 
impleantur: licet ».° Quo in casu, uti patet, mors nullo modo 


> Pii XII, Allocutio diei 24 februarii 1957,-AAS 49 (1957), p. 147. 

est animo intenta aut quaesita, etsi rationabili de causa in eius 
periculum incurritur; id tantummodo in propositis fuit, ut 
dolores efficaciter lenirentur, adhibitis ad id analgesicis reme- 
diis, quae medicae arti praesto sunt. 

Attamen analgesica medicamenta, quibus aegroti sui con- 
sclentiam amittunt, peculiari consideratione digna sunt. Mul- 
tum interest, enim, homines posse non solum moralibus prae- 
ceptis et officiis erga familiares satisfacere, verum etiam ac 
praesertim plene sibi conscios ad occursum Christi rite animum 
disponere, Pius XII idcirco admonet « fas non esse morientem 
sine gravi causa sui conscientia privari ».° 


TY. 


PROPORTIO SERVANDA IN REMEDIORUM 
THERAPEUTICORUM USU 


Nostris temporibus magni refert, mortis momento, personae 
humanae dignitatem et christianam vitae significationem ser- 
varl, cavendo a quadam « technicitate », uti aiunt, quae peri- 
culum abusus secumfert. Ac revera sunt qui loquuntur de 
«lure ad mortem », qua quidem dictione non intelligitur ius 
alicuius ad mortem sibi consciscendam per se vel per alium, 
quemadmodum ipsi placet, sed ius moriendi omni cum tran- 
quillitate, humana et christiana dignitate servata, Si res ita 
consideretur, artis therapeuticae usus interdum nonnullas 
quaestiones afferre potest. 

Pluribus in casibus fieri potest ut rerum status adeo im- 
plexus sit, ut dubitationes oriantur de modo, quo doctrinae 
moralis principia in rem traduci oporteat. Decisiones capien- 
dae ad conscientiae iudicium tandem pertinent sive aegroti 
vel eorum qui legitime ipsius nomine agunt, sive etiam medi- 


* Ibid., p. 145; cfr. Allocutio diei 9 septembris 1958, AAS 50 (1958), p. 694. 

corum qui omnes prae oculis habere debent tum disciplinae 
moralis praecepta tum multiplices casus aspectus. 

Uniuscuiusque officium est consulere valetudini suae et eff- 
cere ut sibi curationes ministrentur. Ii autem quibus infirmo- 
Tum cura concredita est, omni cum diligentia operam suam 
praestare debent ac remedia praebere, quae necessaria vel utilia 
videantur. 


Suntne igitur in omnibus rerum adiunctis cuncta prorsus 
remedia experienda ? 


Haud multo ante moralis disciplinae cultores respondebant 
usum mediorum « extraordinariorum » humquam  praecipi 
posse. Huiusmodi responsio, quae, ut principium, semper valet, 
hodie fortasse minus perspicua apparet sive ob parum defini- 
tum dicendi modum, sive etiam ob celeres progressus, qui in 
re therapeutica facti sunt. Hinc est quod quibusdam potius 
placet loqui de mediis « proportionatis » et « non proportio- 
natis ». Utcumque res se habet, recta mediorum aestimatio fieri 
poterit, si artis therapeuticae genus, elusque difficultatum et 
periculorum gradus ac sumptus necessarii necnon possibilitas 
eodem utendi, cum effectibus, quos exspectare licet, comparen- 
tur, debita ratione habita tum status aegroti tum ipsius corporis 
et animi virium. Quo facilius haec generalia principia ad rem 
deducantur, iuvare poterunt accuratiores explicationes, quae 


sequuntur : 


— Si alia remedia non suppetunt, licet, ex consensu aegroti, 
media adhibere, quae novissima medicae artis inventa protu- 
lerunt, etiamsi haud satis adhuc experimentis probata sint nec 
aliquo periculo careant. Aegrotus, qui ea accipiat, ie 
etiam exemplum generosi animi praebere in bonum generis 


humani. 
— Pariter licet horum mediorum usum abrumpere, quo- 
tiescumque exitus spem in eis repositam fallit. At in hoc ca- 

piendo consilio, ratio habeatur iusti desiderii aegroti eiusque 
familiarium, nec non sententiae medicorum, qui vere periti 
sint; hi profecto prae ceteris aequam aestimationem facere po- 
terunt, cum sumptus instrumentorum et hominum in id impen- 
dendorum non respondet effectibus qui praevidentur, et cum 
medicae artis adhibita subsidia imponunt aegroto dolores aut 
incommoda graviora quam utilitates quae inde ei afferri possunt. 


— Semper licet satis habere communia remedia, quae ars 
medica suppeditare potest. Quapropter nemini obligatio impo- 
nenda est genus curationis adhibendi quod, etsi in usu iam 
est, adhuc tamen non caret periculo vel nimis est onerosum. 
Quae remedii recusatio comparanda non est cum suicidio: 
verius habenda est vel simplex acceptatio condicionis huma- 
nae; vel cura vitandi laboriosum medicae artis apparatum cui 
tamen par sperandorum effectuum utilitas non respondet: vel 
denique voluntas onus nimis grave familiae aut communitati 
non imponendi. 


— Imminente morte, quae remediig adhibitis nullo modo 
impediri potest, licet ex conscientia consilium inire curationi- 
bus renuntiandi, quae nonnisi precariam et doloris plenam 
vitae dilationem afferre valent, haud intermissis tamen ordi- 


narlis curis, quae in similibus casibus aegroto debentur. Tune 
causa hon est cur medicus animi angore afficiatur, quasi alicui, 
qui in periculo versaretur, auxilium negaverit. 


CONCLUSIO 


Normae quae hac Declaratione continentur, proficiscuntur 
ab Impenso studio opem hominibus ferendi, secundum Creato- 
ris consilium. Si ex una parte vita habenda est Dei donum, ex 
altera vero mors vitari hequit; necesse igitur est ut nos, mortis 
horam nullo modo properantes, eam excipere valeamus plene 

nobis coNnscii responsabilitatis nostrae et omni cum dignitate. 
Mors, enim, finem quidem imponit terrestri huic vitae, sed 
simul ad immortalem vitam aditum patefacit. Quapropter ad 
hoe eventum omnes homines animum rite disponere debent, 
humanorum valorum praefulgente luce, ac multo magis christi- 
fideles suae fidei lumine ducti. 

Quod attinet ad publicae sanitati tuendae addictos, ii pro- 
fecto nihil reliqui faciant ut totam artis suae peritiam in bonum 
infirmorum et morientium impendant; quibus tamen memine- 
rint aliud solacium deberi, idque multo magis necessarium, sci- 
licet immensam bonitatem et ardentem caritatem. Huiusmodi 
ministerium, quod hominibus praestatur, ipsi Christo Domino 
etiam praestatur, qui dixit: « Quamdiu fecistis uni de his fra- 
tribus meis minimis, mihi fecistis (Mt 25, 40). 


Hane declarationem in Conventu ordinario huius S. Con- 
gregationis deliberatam, Summus Pontifex PP. Ioannes Pau- 
lus II, in Audientia infrascripto Cardinali Praefecto concessa, 
adprobavit et publici iuris fieri iussit. 


Romae, ex Aedibus S. Congregationis pro Doctrina Fidei, 
die 5 Maii 1980. 

